ધોળીધજા ડેમમાં પાણીની વધઘટ જોવા મળે છે ત્યારે સૌરાષ્ટ્ર, કચ્છ અને ઝાલાવાડવાસીઓને નિયમિત પાણી મળી રહે તે માટે ૧૫ જેટલા તરતા પંપો ઉતારવામાં આવ્યા છે. જેના કારણે પાણીનું લેવલ આગળ-પાછળ કે ઉંચું-નીચું થાય તો પણ લોકોને સમયસર પાણી પહોંચે તેવી નવતર વ્યવસ્થા કરાઈ છે. આ અંગે વર્ષોથી પાણીની યોજના સાથે કામ કરતા નાયકાના ઈજનેર પરમારભાઈએ જણાવ્યું કે, ધોળીધજા ડેમમાં પોન્ટુનનો પ્રયોગ કરયો છે. જેમાં ધોળીધજા ડેમમાં તરતા પંપો ગોઠવી પાણી આપવાનું આયોજન કરાયું છે. જેમાં પાણીનું લેવલ વધે કે ઘટે તો પણ પુરતું પાણી ઉપાડી શકાય છે. આ ઉપરાંત આ તરતાં પંપો આગળ-પાછળ ગમે ત્યાં ગોઠવાઈ તેવી વ્યસ્થા હોવાની લોકોને નિયમિત પાણી મળે છે.